Ny ledetråd i jakten på nazigull-tog
I en uttalelse onsdag bekrefter de lokale myndighetene i byen at de har fått informasjon om den nøyaktige posisjonen til «en togtunnel og flere etasjer med underjordiske korridorer som stammer fra 2. verdenskrig», melder CNBC. Den polske avisen Gazeta Wroclawska, som omtalte funnet tirsdag, får opplyst at tunellen skal være mer enn to kilometer lang. Kilder opplyser overfor den samme avisen at tunellen ble oppdaget av de samme mennene som i august hevdet de hadde funnet det mystiske nazitoget, som skattejegere hevder kan være fullt av gull. Senere bekreftet også landets visekulturminister Piotr Zuchowski at en radar har påvist flere nedgravde objekter, blant annet det som ser ut til være pansrede tog, i det samme området. – Jeg er mer enn 99 prosent sikker på at dette toget eksisterer, uttalte ministeren på en pressekonferanse i slutten av august. VG i Polen: Christel leter etter Hitlers underjordiske hovedkvarterDe siste ukene har media, eksperter og resten av verden spekulert i hva som eventuelt finnes inne i toget. Flere mener påstanden om at toget er fullastet med gull, kunst og andre verdigjenstander kun er en gammel vandrehistorie. Samtidig har polske myndigheter advart nysgjerrige skattejegere mot å lete i området, fordi man antar at toget er minelagt eller beskyttet av bombefeller. Tidligere denne uken hevdet blant annet britiske Daily Mail at det er mer sannsynlig at toget er lastet med hemmelige dokumenter, kjemiske våpen eller døde mennesker. Gullfeber i polsk by: – Utrolig mange mysterier i bakken under oss Den siste teorien går ut på at nazistene tvang krigsfanger fra konsentrasjonsleiren Gross Rosen, som lå 3 mil unna Walbrzych, til å bygge det omfattende tunnelsystemet. De av dem som døde under byggearbeidet, ble så plassert på et tog som senere ble begravet. Advokaten til de to som først oppdaget toget lot seg også intervjue av den polske kanalen TVN24 onsdag, ifølge AP. Da uttalte han at det trolig ikke finnes noen verdigjenstander på toget, men kun en liten mengde med «edle metaller». Sett denne? Tysk tenåring fant gullbarre i innsjøDe to skattejegerne ønsket først å være anonyme, men i forrige uke sto begge frem i et intervju med kanalen TVP. Piotr Koper og Andreas Richter hevdet da at det var lokale myndigheter som lakk informasjon om toget til pressen - og at de selv aldri ønsket å bidra til mediasirkuset som har oppstått. De hevder fortsatt å sitte på håndfaste bevis for at toget finnes. – Vi har uomtvistelig bevis for dets eksistens, uttalte de blant annet, ifølge Business Insider. Husker du? Arkeolog: – Har funnet nazi-gjemmested i jungelen Et av «bevisene» de la frem var et georadarbilde som angivelig viser toget under bakken. Overfor CNBC opplyser myndighetene i Walbrzych at de ikke ønsker å si om de setter det siste tunnel-funnet i sammenheng med nazitoget, men varsler samtidig at de vil holde en pressekonferanse om saken fredag.
Et mulig funn av en stor tunnel er det siste sporet i letingen etter det pansrede nazi-toget i den polske byen Walbrzych.